authors:
Васил Жечев
Автор

description: Наскоро отбелязахме Световния ден за борба със СПИН. В тази връзка ще ви представим една книга, чиято тема е изцяло свързана с проблемите на хората, които страдат, не само физически, от това заболяване, но и търпят стигматизацията, която обществото налага върху тях. Ще чуете...

title: Наръчник за оцеляване

maintext:
play
pause
stop
mute
unmute
max volume / Чуйте разговора в „Артефир“ с Милен Чавров Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
play
pause
stop
mute
unmute
max volume / Чуйте разговора в „Артефир“ с адвокат Ивана Мурджева Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Наскоро отбелязахме Световния ден за борба със СПИН. В тази връзка ще ви представим една книга, чиято тема е изцяло свързана с проблемите на хората, които страдат, не само физически, от това заболяване, но и търпят стигматизацията, която обществото налага върху тях. Ще чуете разговор с авторите на книгата "Наръчник за оцеляване" Милен Чавров и адв. Ивана Мурджева. Милен Чавров, Събирачът на паднали души, разказва 15 истории, през личния си опит на човек, който отдавна е част от това общество, а адв. Мурджева, или Феята на правото, както е наречена в книгата, прави юридически коментари върху всеки един разказ. Резултатът е повече от интересен, но най-важното, според авторите на проекта, е книгата да има социален ефект.


authors: Здравка Маслянкова - Кор. На Бнр Във В. Търново

description: Магистратите и съдебните служители във Велико Търново събраха на благотворителен базар 910 лева. Съдии и прокурори изкупиха керамичните фигурки и сувенири, направени от възпитаниците на Дома за деца с умствена изостаналост в село Горски Сеновец.   22 са децата с ментални...

title: Магистрати във Велико Търново събраха на благотворителен базар 910 лева

maintext:
Магистратите и съдебните служители във Велико Търново събраха на благотворителен базар 910 лева. Съдии и прокурори изкупиха керамичните фигурки и сувенири, направени от възпитаниците на Дома за деца с умствена изостаналост в село Горски Сеновец.
22 са децата с ментални увреждания в дома в Горски Сеновец.
Имаме най-много нужда от човешка топлина, каза директорът на дом „Слънчице“ Бистра Ботева.
Благодаря им много. Как да го определя - като жест на добра воля, на благородство, на съпричастност към съдбата на нашите деца.
С парите на магистратите бяха купени мечтаните подаръци за децата от дома в Горски Сеновец. Част от сумата ще бъде използвана за доставянето на материали за часовете по арттерапия.

fasttext_language: bg


description: Третото записващо устройство, намиращо се в опашката на военния самолет Ту-154, който се разби в Черно море, е унищожено, предаде  ТАСС, като се позова на източник от правоохранителните органи.Въпреки че е силно деформирано, то подлежи на частична разшифровка. Основните...

title: Третото записващо устройство руския самолет Ту-154, който се разби в Черно море, е унищожено

maintext:
Третото записващо устройство, намиращо се в опашката на военния самолет Ту-154, който се разби в Черно море, е унищожено, предаде ТАСС, като се позова на източник от правоохранителните органи.
Въпреки че е силно деформирано, то подлежи на частична разшифровка. Основните издирвателни работи в акваторията на Черно море завършиха, съобщи пред ТАСС източник от щаба на спасително-издирвателните операции. По думите му, на повърхността са извадени практически всички отломки на разбилия се самолет.
Групата кораби, която участваше в издирвателните работи и изваждането на частите на фюзелажа, напусна зоната в акваторията на Черно море.


description: Националният ни футболен отбор завърши годината на 71-о място в ранглистата на Международната федерация (ФИФА). Националите се изкачиха с една позиция в последното издание на класацията за 2016-а и се наредиха 71-и с 492 точки.В класацията българите задминаха Уганда и са точно зад...

title: Футболните ни национали завършиха годината 71-ви в ранглистата на ФИФА

maintext:
Националният ни футболен отбор завърши годината на 71-о място в ранглистата на Международната федерация (ФИФА). Националите се изкачиха с една позиция в последното издание на класацията за 2016-а и се наредиха 71-и с 492 точки.
В класацията българите задминаха Уганда и са точно зад Конго и Гвинея. В топ 10 няма промени. Водач в ранглистата продължава да бъде тимът на Аржентина, а на второ е другият южноамерикански гранд Бразилия. Световния шампион Германия е на трето място.
Класация на ФИФА:
1.(1) Аржентина 1634 точки
2.(2) Бразилия 1544
3.(3) Германия 1433
4.(4) Чили 1404
5.(5) Белгия 1368
6.(6) Колумбия 1345
7.(7) Франция 1305
8.(8) Португалия 1229
9.(9) Уругвай 1187
10.(10) Испания 1166
----
22.(22) Холандия 887
41.(41) Швеция 675
71.(72) България 492
74.(74) Беларус 470
130.(132) Люксембург 230.


authors:
Миглена Иванова
Николай Кръстев - Кор. На Бнр В Москва
Автори

description: Убийството на руския посланик в Турция Андрей Карлов няма да се отрази на руско-турските отношения, тъй като Ердоган не е издавал заповед за убийството на посланика. Това обясни в интервю за предаването "Събота 150" на програма "Хоризонт" директорът на Руския институт...

title: Евгений Сатановски: Убийството на руския посланик в Турция няма да се отрази на руско-турските отношения

maintext:
play
pause
stop
mute
unmute
max volume / Интервю на Миглена Иванова с Евгений Сатановски и интервю на Николай Кръстев с Алексей Малашченко Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Убийството на руския посланик в Турцияняма да се отрази на руско-турските отношения, тъй катоне е издавал заповед за убийството на посланика. Това обясни в интервю за предаването "Събота 150" на програма "Хоризонт" директорът на Руския институт за Близкия Изток
В този случай ни е ясно, че идеята за убийството на руския посланик идва от чужбина. От моя лична гледна точка това е саудитска инициатива, съдейки по това, което се случва в Източно Алепо. В този план желанието за рязко влошаване на отношенията между Турция и Русия безспорно присъства, но доколкото можем да съдим - и руското, и турското ръководство много добре разбират това. Сега трябва да говорим за засилване на охраната на дипломатическите представителства.
Известно е, че Турция е предоставила на руските следователи безпрецедентен директен достъп до оперативните данни, които се ползват от турските следователи, допълни още Сатановски:
Това е наистина прецедент, който свидетелства, че турците искат максимално да намалят нивото на заплаха от охлаждане на руско-турските отношения.
2016 г. за Русия не беше белязана от някакви особени промени. Това коментира външнополитическият експерт Алексей Малашченко:
Често се изтъква, че тази година имахме парламентарни избори, но според мен те не бяха особено интересни, защото бяха напълно предсказуеми. Икономиката през отминаващата година се развиваше по-скоро зле, ако изобщо можем да кажем, че се е развивала. Нямаше никакви преломни моменти, по-скоро бих казал, че се усилиха негативните тенденции в политическия и икономическия живот на страната.
Народът на Русия вече е уморен и не вярва на управляващите, нито очаква някакви положителни промени, подчерта Малашченко:
По чисто руска политическа традиция приемаме, че управлението е лошо, но царят, в този случай – президентът, е добър. Народът е напълно наясно, че бюрокрацията е голяма, че корупцията е на високо ниво. Въпреки това никой не обвинява президента.
Целите интервюта с Алексей Малашченко и Евгений Сатановски можете да чуете от звуковия файл.


authors:
Еленица Маринова
Автор

description: Над 150 коледни дръвчета са конфискувани от началото на декември. Съставени са седем акта за незаконна продажба, съобщи директорът на Регионалната дирекция по горите в София Мартин Иванов.  Максималният размер на санкцията за незаконно придобитите елхи е 3000 лева за физически...

title: От началото на декември са конфискувани над 150 коледни дръвчета

maintext:
Над 150 коледни дръвчета са конфискувани от началото на декември. Съставени са седем акта за незаконна продажба, съобщи директорът на Регионалната дирекция по горите в София Мартин Иванов.
Максималният размер на санкцията за незаконно придобитите елхи е 3000 лева за физически лица, а за юридическите глобата достига до 5000 лева. От столичния пазар "Димитър Петков" бяха конфискувани три дръвчета, при които отсъстваха прикрепените неподвижни пластини към стеблото. Обяснява директорът Мартин Иванов:
Тези пластини много често се режат или се чупи зъбчето, което задържа съответно пластината. Като се продаде на клиента, тя тръгва без тази пластина. Съответно вади се друга елхичка, незаконно добита, слага се пак така пластината на нея.
Търговците обясниха, че пластините са счупени и затова ги съхраняват в плик. Те се заканиха да обжалват съставения акт:
Жълтата пластина се чупи. Отговаря ли по документ номерът? Защо мислите, че ги пазя в плик?
При дряновите клонки и живите елхи не се изискват пластини, но търговците трябва да представят хартиен документ, гарантиращ законното им придобиване. Ако забележите нарушение, може да сигнализирате на телефон 112.


authors:
Ирена Гъделева
Автор

description: Всяка година традиционният концерт Christmas in Vienna е повод голямата зала на виенския Концертхаус да грейне в предколеден блясък. И тази година на 17 декември организаторите на събитието бяха поканили за солисти звездни имена от оперния свят. Българската прима Веселина Кацарова,...

title: Веселина Кацарова отново грее като звезда в концерта "Коледа във Виена"

maintext:
play
pause
stop
mute
unmute
max volume / Репортаж на Боряна Йосифова от Виена и интервю с Веселина Кацарова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Всяка година традиционният концерт Christmas in Vienna е повод голямата зала на виенския Концертхаус да грейне в предколеден блясък.
И тази година на 17 декември организаторите на събитието бяха поканили за солисти звездни имена от оперния свят. Българската прима Веселина Кацарова, която за втори път се изявява на сцената на Christmas in Vienna след участието си през 2014 г., е изключително обичана от публиката тук и винаги предизвиква фурор със своите изпълнения. За солистка в коледния концерт бе поканена и немската певица Ангела Деноке. Прочута като интерпретатор в опери на Вагнер, Рихард Щраус, Шостакович, Янечек и Берг, Ангела Деноке проявява афинитет и към изпълнения на джаз, шансони и песните на Курт Вайл. Третият солист в концерта беше американският тенор Ноа Стюард – един много успешен певец, гастролиращ на сцените в Атланта, Чикаго, Осака, Мадрид и др., сред чиито коронни роли според критиката са Каварадоси от „Тоска" и Рудолф от „Бохеми". Австрийският баритон Гюнтер Хаумер бе четвъртият вокален изпълнител в тази вечер, а за първи път в коледния концерт като солист участва и инструменталист – това бе младата холандска тромпетистка Мелиса Венема, която изпълни част от Концерт за тромпет и оркестър в Ми-бемол мажор от Йозеф Хайдн.
По традиция съпровождаше Симфоничният оркестър на Австрийското Радио и Телевизия с диригент Ервин Ортнер. Престиж за концерта Christmas in Vienna е и ежегодното участие на прочутия в цял свят Хор на виенските момчета. Според статистиката, от 1926 г. досега този хор е осъществил 1000 турнета в 98 страни и е имал 27 000 изяви. В коледния концерт на 17 декември участва и виенският хор Wiener Singakademie. Основан е през 1858 г. и е един от първите смесени хорове във Виена, а през 1862 г. е ръководен от младия тогава Йоханес Брамс.
Истинско вълшебно музикално пътешествие бе програмата на концерта Christmas in Vienna тази година. Специално бе почетен Ленард Коен, който на 7 ноември почина на 82-годишна възраст. Концертът започна с въздействащо изпълнение на неговата прочута песен "Алелуя". В рамките на класическия коледен репертоар, в концерта прозвучаха творби от Росини, Брамс, Бах, Бизе и Гуно, а популярната интернационална Коледа бе представена с традиционни песни от Венецуела, Колумбия, американски спиричуъл и популярната българска детска „Зимна песничка" от композитора Христо Недялков в прекрасното изпълнение на Веселина Кацарова и Хора на виенските момчета.
Милиони зрители по света ще имат възможност да се насладят на запис от концерта, който ще се излъчи в коледните дни от телевизиите ORF, ARTE и 3SAT.
Чуйте репортажа от Виена и разговора на Боряна Йосифова с Веселина Кацарова в звуковия файл.


description: Андрей Гълъбинов вкара гол при загубата на "Новара" с 1:4 като гост срещу "Ентела" в среща от 20-ия кръг на италианската втора футболна дивизия. Българският нападател беше титуляр за гостите и остана на терена през целия двубой. Гълъбинов се разписа в 60-ата минута, но тогава...

title: Андрей Гълъбинов вкара гол при загуба на "Новара"

maintext:
Андрей Гълъбинов вкара гол при загубата на "Новара" с 1:4 като гост срещу "Ентела" в среща от 20-ия кръг на италианската втора футболна дивизия. Българският нападател беше титуляр за гостите и остана на терена през целия двубой.
Гълъбинов се разписа в 60-ата минута, но тогава резултатът вече беше 3:0. Преди почивката две попадения на Франческо Капуто и гол на Гаетано Мазуки бяха дали аванс за Ентела. Мазуки оформи крайното 4:1 в 70-ата минута на мача.
28-годишният Андрей Гълъбинов има четири гола на сметката си през сезона. "Новара" заема 12-о място в класирането с актив от 25 точки.


description: Спецчасти на полицията в западния германски град Дуисбург арестуваха двама мъже по подозрение, че са подготвяли терористично нападение, съобщи ДПА. Задържаните са братя на 28 и на 31 години от Косово. Предполага се, че са подготвяли удар срещу посетителите на голям търговски...

title: Спецчасти арестуваха двама братя в Дуисбург, заподозрени в подготовката на атентат

maintext:
Спецчасти на полицията в западния германски град Дуисбург арестуваха двама мъже по подозрение, че са подготвяли терористично нападение, съобщи ДПА.
Задържаните са братя на 28 и на 31 години от Косово. Предполага се, че са подготвяли удар срещу посетителите на голям търговски център в съседния град Оберхаузен. Тежковъоръжени полицаи бяха разположени като предохранителна мярка вчера вечерта около мола и съседния коледен базар.


description: В училище "Васил Левски" в Хасково 700 деца месят хляб от 150 килограма брашно. Училището ухае на топъл хляб. Директорката Милена Михайлова споделя, че идеята е дошла от малкия Митко, ученик от 1 б клас, който попитал дали директорите могат да готвят. Така децата решават за Коледа...

title: В навечерието на Коледа деца от хасковско училище месят заедно хляб

maintext:
play
pause
stop
mute
unmute
max volume / Как се прави хляб - репортаж на Дора Атанасова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Милена Михайлова
В училище "Васил Левски" в Хасково 700 деца месят хляб от 150 килограма брашно. Училището ухае на топъл хляб. Директоркатасподеля, че идеята е дошла от малкия Митко, ученик от 1 б клас, който попитал дали директорите могат да готвят. Така децата решават за Коледа да омесят заедно хляб. Докато опитват от магията да месиш хляб, децата разказват за обичаите. Петокласничката Виктория обяснява:
Коледарите идват на този ден и тогава трябва да се дадат кравайчета. Тогава пеят песни и коледуват, и благославят дома. Питката се прави на 24-ти декември вечерта. Слага се паричка за здраве и берекет. Питката я разчупва най-възрастният човек от семейството. Първото парче се слага под иконата, а когато момите чупят питката, те си слагат под възглавниците парчето и сънуват мъжа, за когото ще се омъжат.
В инициативата участва и Ути Бъчваров, който е горд, че се включва в тази благородна мисия и казва, че хлябът се прави с много любов и много грижи. В навечерието на Бъдни вечер и Коледа Роската от екипа на "Бързо, лесно, вкусно" дава истинската рецепта за хубава питка:
Питката трябва да е абсолютно постна. Не трябва да има масло, не трябва да има мляко, не трябва да има жива мая. Трябва да бъде или със сода, или с бакпулвер. Най-лесният начин: килограм брашно се пресява, за да се насити с въздух, да стане въздушно. Слагаме 600 милилитра хладка вода. В нея слагаме захар. В брашното слагаме 15 грама сол, зехтин или олио и бакпулвер или сода около 10 грама. Замесва се меко тесто. Оставя се да бухне на стайна температура около 40 минути. След това се премесва, оформя се във вид на питка. На топло втасва още 20 минути и се пече в силно загрята фурна 180-200 градуса половин час.
След като бъдат приготвени, детските питки ще бъдат изложени на училищен базар, а събраните средства ще бъдат предназначени за децата от Хитрино.


authors:
Татяна Иванова
Автор

description: Като гост на 47-я Фестивал на оперното и балетно изкуство в Стара Загора имах щастието да срещна много интересни хора – както сред изпълнителите, така и сред публиката. Струва ми се, че не може да се говори за почитателите на музикално-сценичните изкуства в Града на липите и...

title: Татяна Станчева - талисманът на музикантите в Стара Загора

maintext:
play
pause
stop
mute
unmute
max volume / Разговор на Татяна Иванова с г-жа Татяна Станчева Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Като гост на 47-я Фестивал на оперното и балетно изкуство в Стара Загора имах щастието да срещна много интересни хора – както сред изпълнителите, така и сред публиката. Струва ми се, че не може да се говори за почитателите на музикално-сценичните изкуства в Града на липите и поетите, без да обърнем специално внимание на една забележителна личност – госпожа Татяна Станчева.
Тя е в публиката на почти всеки спектакъл – винаги елегантна, красива, дама, която изглежда и се държи безупречно. Уважението й към изпълнителите и изкуството се оглеждат във всеки неин тоалет и бижу, които, както разбрах, често кореспондират със сюжета на постановката и характера на главната героиня. Самата г-жа Станчева разказа, че част от музикантите я приемат за свой талисман и са споделяли с нея, че се чувстват некомфортно, когато не я видят в залата.
Това е човек, чиито професионални занимания през годините са били далеч от музикалното изкуство, но тя винаги му е отдавала цялата си душа. Член е на Обществения съвет на Старозагорската опера и тази година получи специална грамота, с която е обявена за почетен член на състава.
Татяна Станчева е сред хората – историци на културния живот в града. Паметта й е съхранила дати на важни събития, срещи с най-изявените творци на България от различни поколения, гостували в Стара Загора. Тя е от хората, които всячески са помагали на оперното дело и е сред инициаторите за осъществяването на много музикални събития.
Признавам, бях силно впечатлена от респекта, с който хората произнасят нейното име и говорят за заслугите й в помощ на музикалното изкуство. Затова я помолих да сподели своите впечатления от 47-мото издание на Фестивала на оперното и балетното изкуство в Стара Загора. Чуйте в звуковия файл.


authors:
Людмил Фотев
Автор

description: Началото е с току-що излезлия "Коледен керван" на канадците The Lost Fingers, където ще открием много чувство за хумор както в заглавната композиция, така и в репризи на американски мелодии, с чиито други - този път, минималистични версии продължаваме. Те са част от поредицата...

title: Весела Коледа с Джаз+ и приятели

maintext:
Началото е с току-що излезлия "Коледен керван" на канадците The Lost Fingers, където ще открием много чувство за хумор както в заглавната композиция, така и в репризи на американски мелодии, с чиито други - този път, минималистични версии продължаваме. Те са част от поредицата от 5 албума "Коледа с приятели" на тромбониста Нилс Ландгрен в компанията на Улф Вакениус, Буге Веселтофт, Виктория Толстой и др.
Кураторски плейлисти с тези албуми в подкастите на Джаз+ по Радио Бинар.
Весела Коледа - Нощта е млада!
Слушайте в неделя, от 21:00 ч., на честотите на Радио София или онлайн.


authors:
Ивелина Георгиева Хор
Автор

description: Избраният за президент на САЩ Доналд Тръмп назначи помощника си Джейсън Грийнблат за специален представител на следващата американска администрация за международни преговори. Това съобщи вестник "Уолстрийт джърнъл". Петдесетгодишният Грийнблат работи с Тръмп вече...

title: Акценти от чуждестранния печат

maintext:
Избраният за президент на САЩ Доналд Тръмп назначи помощника си Джейсън Грийнблат за специален представител на следващата американска администрация за международни преговори. Това съобщи вестник "Уолстрийт джърнъл". Петдесетгодишният Грийнблат работи с Тръмп вече повече от двайсет години. Той е главен юристконсулт и изпълнителен вицепрезидент на компанията на Тръмп "Тръмп органайзейшън". Според източник на телевизия Си Ен Ен, Грийнблат ще се заеме на първо място с въпросите на палестинско-израелските мирни преговори и с отношенията на САЩ с Куба. В неговата сфера на дейност ще бъдат и различни търговски споразумения на САЩ с други страни.
Президентът на САЩ Барак Обама е подписал закон за политиката за отбрана, според който ще бъдат отделени 611 милиарда долара за военнослужещите през 2017 г., пише вестник "Уолстрийт джърнъл". Законът ще осигури важни привилегии за военния персонал и техните семейства. Обама уточни, че законът ще подобри гъвкавостта на правителствените агенции при борбата срещу кибератаките и при използването на безпилотни летателни апарати от страна на противниците.
В Русия Дядо Мраз, който в края на годината обикновено има много работа, започва да усеща променящата се икономическа ситуация, пише руският вестник "Известия". Тази година заявките за участие на този персонаж в различни прояви са доста по-малко в сравнение с 2015-та. Причината е в намаляването с 5,6 на сто на реалните доходи на руснаците, обяснява вестникът. В същото време много повече хора са заявили, че биха искали да "работят" като Дядо Мраз.


authors:
Елена Хубанова
Автор

description: След концерта в зала 3 на НДК двамата пианисти Ангел Николов и Теодор Петков гостуват в студиото на „Метроном“.Ангел Николов в момента завършва НМА „Проф. П. Владигеров“ проф. Борислава Танева. Носител е на многобройни национални и международни награди като изпълнител....

title: Двубой за два рояла - дуелът продължава...

maintext:
След концерта в зала 3 на НДК двамата пианисти Ангел Николов и Теодор Петков гостуват в студиото на „Метроном“.
Ангел Николов в момента завършва НМА „Проф. П. Владигеров“ проф. Борислава Танева. Носител е на многобройни национални и международни награди като изпълнител. В началото на тази година получава единствената награда за джаз композиция „Натали Войятзис“ на международния конкурс „От Бах до джаз“ в Париж. Новата му композиция ще бъде записана от Симфоничния оркестър на БНР.
Теодор Петков е по-зрелият музикант. Роден е в Русе, учил поп и джаз пиано при Юлия Ценова, посещавал майсторски класове на Милчо Левиев и Глен Ферис. От 2012 избран за пианист в оркестъра European Jazz Orchestra.
play
pause
stop
mute
unmute
max volume / Чуйте разговора Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin


description: Българският шампион Добруджа отпадна от турнира за Купата на ЦЕВ. След като загубиха първата си среща като гост на финландския Хурикаани с 0:3, българските волейболисти се нуждаеха от победа с 3:0 или 3:1, за да се стигне до златен гейм, с който да бъде определен крайният победител в...

title: "Добруджа" отпадна от Купата на ЦЕВ

maintext:
Българският шампион Добруджа отпадна от турнира за Купата на ЦЕВ. След като загубиха първата си среща като гост на финландския Хурикаани с 0:3, българските волейболисти се нуждаеха от победа с 3:0 или 3:1, за да се стигне до златен гейм, с който да бъде определен крайният победител в срещите между двата тима. Пред собствена публика обаче шампионите на страната ни отстъпиха на финландския тим с 1:3 и приключиха участието си в турнира.
В началото на първата част домакините показаха по-добра игра и след 4:4 успяха да реализират пет поредни точки и да поведат с 9:4. След този резултат обаче гостите показаха класа и до второто техническо прекъсване реализираха 12 срещу 1 точка за 16:10. С добра серия от 4 поредни точки играчите на Добруджа успяха да намалят пасива си до само точка при 16:17, но с отличен начален удар и добра игра в защита и атака гостите взеха първата част с 25:17.
Играта в началото на втория гейм бе равностойна, а резултатът бе изравняван 6 пъти до първото техническо прекъсване при 8:6 за финландския тим. Гостите успяваха да поддържат преднина, но след 15:12 домакините реализираха 4 поредни точки, три от които директно от начален удар и при второто прекъсване Добруджа водеше с 16:15. Последваха 5 изравнявания на резултата, последното при 20:20, след което отборът на Хурикаани поведе с 3 точки. Добруджа успя да изравни веднага при 23 равни, последваха нови три равенства, след което шампионите ни успяха да вземат гейма с 28:26 и изравниха резултата в мача.
Домакините успяха на два пъти да поведат с по три точки в началото на третия гейм, но финландският тим изравни при 4:4. След нови три равенства при първото техническо прекъсване гостите водеха с 8:7. Оспорваната игра продължи и след прекъсването, като нито един от двата отбора не успяваше да се откъсне в резултата. След нови 7 равенства домакините поведоха с 16:14 при второто техническо прекъсване. Добруджа успя да поведе с 4 точки при 21:17, но допусна финландците да реализират 4 поредни точки и да изравнят. След нови пет равенства гостите успяха да спечелят втората част с 28:26, с което сложиха край на надеждите на Добруджа за краен успех в двубоя между двата тима.
Гостите показаха много по-добра игра през четвъртата част и поведоха с 5:1 и 8:5 при първото техническо прекъсване. Финландският тим с добра игра на мрежата успя да увеличи преднината си до 5 точки при второто техническо прекъсване - 16:11. До края на гейма гостите, независимо че допуснаха намаляване на аванса си, нямаха проблеми и спечелиха четвъртата част и съответно мача с 3:1.
В следващия етап на надпреварата финландският отбор ще срещне тима на Тренто /Италия/.


description: Председателят на Националното дружество "Традиция", което отбеляза четвъртвековен юбилей на дейността си в служба на историческата памет, Станчо Джумалиев коментира в ефира на "Хоризонт", че част от най-важната мисия на сдружението са срещите с младите хора:...

title: Станчо Джумалиев: Обединява ни това, че считаме за свой дълг да разказваме за нашата история

maintext:
play
pause
stop
mute
unmute
max volume / Интервю на Диана Янкулова със Станчо Джумалиев Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Националното дружество "Традиция", което отбеляза четвъртвековен юбилей на дейността си
в служба на историческата памет,
коментира в ефира на "Хоризонт", че част от най-важната мисия на сдружението са срещите с младите хора:
Председателят на
Много често имаме такива срещи и за нас е удоволствие, понеже децата с огромно внимание следят това, което казваме, и децата са възхитени както от униформите, така и от разказите, които ние - за отделни героични български събития - им излагаме.
Дружеството "Традиция", което е познато най-вече с възстановките на исторически събития, има 34 клуба в цялата страна и работи изцяло със собствени сили и финансиране, без участието на държавата. Станчо Джумалиев изтъкна, че фактът, че днешните времена са трудни, не може да бъде причина, българите да не се интересуват и да не познават своята история:
Времената за българина винаги са били трудни. От създаването на Българската държава до днес българинът винаги е мислил: "Как ще изкарам до утре?", но основното, което крепи българина в цялата му история - 1 300 и повече години, това е българолюбието, любовта към родната земя и към своя народ.
Станчо Джумалиев припомни, че членовете на дружество "Традиция" са с различни професии, на различна възраст, но са обединени от убеждението, че: Същността на държавността са историята, народът, родината, трибагреника - това са нещата, които ни крепят:
Нас ни обединява преди всичко това, че ние считаме за свой дълг да разказваме за нашата история, защото в учебниците, които децата сега четат и учат, много бегло се споменават много важни исторически събития от нашата героична история и заради това едно, че разказваме на учениците, освен това и възпроизвеждаме като възстановки различни героични моменти от историята, което кара хората, които идват като публика, не само бурно да аплодират, но да желаят да се включат в нашите възстановки и тържества, защото жаден е българинът за българското.
Цялото интервю може да чуете от звуковия файл.


authors:
Мира Стефанова
Автор

description: Програма "Хоризонт" Ви кани на кулинарно пътешествие, което носи вкусовете на Италия. Към тях добавя музика и виртуозните пръсти на един майстор-готвач, който споделя страстта си към готвенето с целия свят, за да ви разкаже за пътуващия проект „Спагети...

title: "Спагети суинг" - италианско кулинарно (и не само) пътешествие към сърцето

maintext:
play
pause
stop
mute
unmute
max volume / Репортаж на Мира Стефанова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
разкаже за пътуващия проект „Спагети суинг“.
Програма "Хоризонт" Ви кани на кулинарно пътешествие, което носи вкусовете на Италия. Към тях добавя музика и виртуозните пръсти на един майстор-готвач, който споделя страстта си към готвенето с целия свят, за да ви
Всъщност това е пътуващо кулинарно шоу, което включва хубава музика, стоплена с усмивките на слънчева Италия, както и вкусна храна, приготвена майсторски пред очите на ценителите, и споделена щедро - не само с близки, но и с непознати.
Главниият готвач в проекта Маурицио Сичилиано, който приготвя спагети на сцената под звуците на италианска музика, казва:
Искам да споделя страстта си към готвенето с целия свят, като добавя:
Проект „Спагети суинг“ е нещо много просто - обединява добрата кухня, която, както знаете, е много важна за италианците, и хубавата музика - съвсем обикновена смес, като чиния със спагети.
Основното послание на този проект - искаме да предадем на всички желанието да се забавляват. За нас готвенето и кухнята за забавление , като добавим и музика - всичко се получава по-лесно. Когато един италианец е в кухнятя, той обикновено е щастлив. И тъй като ние италианците сме весели хора, искаме да заразим целия свят с нашето веселие.
Повече за тази кулинарно музикална феерия, която води пряко към сърцето, чуйте от звуковия файл.


authors:
Дора Атанасова - Кор. На Бнр В Хасково
Автор

description: Двама мъже от димитровградското село Горски извор пострадаха след като направиха опит сами да потушат пожар в селскостопанска постройка. Въпреки усилията и на дошлите на мястото огнеборци постройката е изгоряла. Спасени са три съседни къщи и 25 животни. Като причина за пожара се...

title: Двама мъже от димитровградско село пострадаха при опит сами да потушат пожар

maintext:
Двама мъже от димитровградското село Горски извор пострадаха след като направиха опит сами да потушат пожар в селскостопанска постройка.
Въпреки усилията и на дошлите на мястото огнеборци постройката е изгоряла. Спасени са три съседни къщи и 25 животни. Като причина за пожара се посочва неправилно боравене с огън на открито.


description: Лошото време остави без ток много квартали на Истанбул. Според турското министерство на енергетиката електричество няма и в Адапазаръ и Коджаели. Междувременно двама души загинаха в град Мерсин в резултат на наводненията в  района. Общинските власти предупредиха гражданите...

title: Обилен снеговалеж и наводнения засегнаха Турция

maintext: Лошото време остави без ток много квартали на Истанбул. Според турското министерство на енергетиката електричество няма и в Адапазаръ и Коджаели.Междувременно двама души загинаха в град Мерсин в резултат на наводненията в района. Общинските власти предупредиха гражданите да не излизат излизат навън, освен ако не е необходимо, а спасителните екипи работят по пострадали магазини, сгради и светофари в града. Според властите подобни наводнения не е имало в града от 2001 година насам.Снеговалеж засегна централната и северната част на Анадола. Училищата в 21 града бяха затворени днес. Ограничено беше движението на фериботите от Истанбул. Турските авиолинии отмениха десетки вътрешни и международни полети, насрочени за днес и утре.В град Синоп четиорима души загинаха, а 17 други бяха ранени след като междуградски автобус катастрофира заради заледения път. Още десетки души пострадаха при други два инцидента в страната.


authors:
Мариян Иванов - Радио Бургас
Автор

description: УМБАЛ - Бургас получи като дарение 40 тона медицинско оборудване. Дарителката е Teoфaнa Алaджoвa фoн Сaкceн – дъщepя нa извecтния финaнcиcт и пъpви и пocлeдeн въpхoвeн кoмиcap пo cтoпaнcкитe въпpocи в Цapcтвo Бългapия, вeликoтъpнoвeцът Пeтъp Алaджoв. Дарението вече е разпределено между 9 от...

title: Бургаската болница получи като дар 40 тона медицинско оборудване

maintext:
УМБАЛ - Бургас получи като дарение 40 тона медицинско оборудване. Дарителката е Teoфaнa Алaджoвa фoн Сaкceн – дъщepя нa извecтния финaнcиcт и пъpви и пocлeдeн въpхoвeн кoмиcap пo cтoпaнcкитe въпpocи в Цapcтвo Бългapия, вeликoтъpнoвeцът Пeтъp Алaджoв.
Дарението вече е разпределено между 9 от отделенията на болницата. То идва от лечебни заведения в Германия с помощта на Берлинска община, а цялата процедура по събирането и транспорта е организирано от принцесата с български произход.
Дарението включва 30 обикновени болнични легла и 6 специални интензивни легла за реанимация, инвалидни колички, пациентски шкафчета, велоергометър, дефибрилатор, ЕГК апарат, перфузори и инфузионни помпи, ларингоскоп, концентратор на кислород, столове за чакалня и др
казва Бойко Миразчийски, координатор "Хирургични дейности":
Инфузионните помпи се използват ежедневно и много често дефектират тези, които ние имаме, така че това ни е много нужно.
Новите придобивки вече са разпределени между отделенията по реанимация, кардиология, неонатология, неврология, родилно, двете детски отделения, неврохирургия и спешно отделение.


description: Министерството на младежта и спорта спря обявените в края на годината две обществени поръчки - за охрана на сгради и обекти и за избор на нов мобилен оператор. От пресцентъра на ведомството посочват, че процедурата е прекратена по нареждане на министър-председателя Бойко...

title: Спортното министерство спря обявените в края на годината две обществени поръчки

maintext:
Министерството на младежта и спорта спря обявените в края на годината две обществени поръчки - за охрана на сгради и обекти и за избор на нов мобилен оператор.
От пресцентъра на ведомството посочват, че процедурата е прекратена по нареждане на министър-председателя Бойко Борисов, който е поискал изборът на доставчик на услугите да бъде направен от служебното правителство, се посочва в съобщението.


description: Любимата на Григор Димитров - Никол Шерцингер обяви, че през идващата 2017 година отново ще се радва на живота с пълна сила, тъй като вече е намерила баланс в живота си. Певицата обяви 2016 година, в началото на която започна да излиза с Гришо, за "трансформираща". "През...

title: Никол Шерцингер: Григор Димитров ме промени

maintext:
Любимата на Григор Димитров - Никол Шерцингер обяви, че през идващата 2017 година отново ще се радва на живота с пълна сила, тъй като вече е намерила баланс в живота си.
Певицата обяви 2016 година, в началото на която започна да излиза с Гришо, за "трансформираща".
"През изминалата година направих много промени в живота си. Чувствах, че ми е нужен баланс. Сега знам, че съм го намерила и отново ще се радвам на живота. Вдигам оборотите", коментира Никол, която прекара Коледа съм семейството си на Хаваите.
Междувременно любимият й Григор Димитров е в Австралия и тренира за турнира в Бризбейн, който ще се проведе от 1 до 8 януари.


description: Целта на виртуалния Музей за съвременно изкуство е да събере най-добрите български творби. Досега в ефирния Музей за съвременно изкуство са постъпили следните произведения:Кристо, Плаващи кейове, езерото Изео, Италия, 2016 (по предложение на Весела Ножарова) Дейвид Хокни, Woldgate...

title: Нови попълнения във виртуалния Музей за съвременно изкуство на програма „Христо Ботев”

maintext:
Инсталацията „Трансформацията винаги отнема време и енергия” на Правдолюб Иванов е първото произведение, което беше включено във виртуалния Музей за съвременно изкуство
Целта на виртуалния Музей за съвременно изкуство е да събере най-добрите български творби. Досега в ефирния Музей за съвременно изкуство са постъпили следните произведения:
Кристо, Плаващи кейове, езерото Изео, Италия, 2016
(по предложение на Весела Ножарова)
(по предложение на Александър Гергинов)(по предложение на Диана Попова)(по предложение на Лъчезар Бояджиев)(по предложение на Мария Василева)
Пантеон, изложба-инсталация, 2016
Георги Ружев
(по предложение на Владия Михайлова)
Човекът, който кашля, видео, 2015
Кристиан Болтански
(по предложение на Георги Ружев)
(зашива си устата в подкрепа на Пуси Райът) 2012,(заковава си тестисите на Червения площад) 2013,(увива се в бодлива тел като протест срещу репресивната законодателна система) 2014,(отрязва си част от ухото като протест срещу използването на психиатрията за политически цели) 2014,(запалва вратата на Федералната служба за сигурност в Москва) 2015
Германците все още малко се страхуват от мен, 2013, видео 15 min
Албан Муя
(по предложение на Иван Мудов)
Forever in Blue Jeans, 2015, инсталация
Ghislain Amar (Peach) and Hunter Longe
(по предложение на Виктория Драганова)
Да разлаем кучетата, 2000, видеоинсталация
Емил Миразчиев
(по предложение на Диана Попова)
Бъдеща мумия
(евентуално на Волен Сидеров), идеен проект (?)
(по предложение на Войн де Войн)
Захарен памук, 2012, пайети, плат, рамка
Виолета Танова
(по предложение на Алла Георгиева)
Дух и светлина, 1992, платно, ел. инсталация
Емил Миразчиев
(по предложение на Емил Миразчиев)
Стена с произведенията от Фокус България, Виена, 2015
куратори Яра Бубнова и Весела Ножарова
(по предложение на Лъчезар Бояджиев)
Намеси - надписи в градската среда
Владимир Иванов,
(по предложение на Людмила Димова)
Силия с метални стъбълца, 2015
Стефан Дончев,
(по предложение на Рене Беекман)
Серия гумени бижута
Димитър Делчев
(по предложение на Мария Василева)
Немска работа, фотос, 2015
Марлен Андреев
(по предложение на Марлен Андреев)
Same Standing /183, 2014
Мина Минов (авторът е куратор изложба в изложбата „Немска работа”- на художници, чиито ръст е 183 см.,
(по предложение на Владия Михайлова)
Една мисъл в друга мисъл в друга мисъл, лазерно изрязана стомана, 2008
Правдолюб Иванов
(по предложение на Антоанета Гълъбова)
Destructive Creation, Bulgarian Lover, 2015
надпис до входа на Националната галерия „Квадрат 500“,
(по предложение на Ангел Чобанов)
Nyau Cinema, серия едноминутни филми/пърформанси, заснети в духа на нямото кино, 2013-2014
Самсон Камбалу
(по предложение на Лъчезар Бояджиев)
Samson Kambalu: 1914 (Garden)
Samson Kambalu: Branch
9-eyes.com, серия от изображения - screenshots (2007 - в развитие)
Джон Рафман
(по предложение на Красимир Терзиев)
„Мигновения“, фотоизложба, 2015
Юлиян Табаков
(по предложение на Марин Бодаков)
„Измислена история”, видео, 2015
Надежда Олег Ляхова
(по предложение на Диана Попова)
„Ретроспектива“, рисунка върху стена (изложба A Transparent Retrospective в Париж), 2013
Дан Пержовски
(по предложение на Кирил Прашков)
„Преустановяване на обекта“, изложба-инсталация, 2015
Петер Цанев
(по предложение на Надежда Олег Ляхова)
Средна продължителност, видео (4’20”), 2006
Надежда Олег Ляхова
(по предложение на Васил Марков)
Монумент на изтеклото време, 2013
Красимир Терзиев
(по предложение на Ирина Генова)
Пьотр Павленски
(по предложение на Искра Благоева)
Бягащи образи, видео 5’45’’, 2012
Надежда Олег Ляхова
(по предложение на Татяна Димитрова)
Замяна (Заменям Розова за Силиконова), 2012
Кирил Прашков
(по предложение на Аделина Филева)
Автопортрет, живопис, 1988
Светлин Русев
(по предложение на Мария Василева)
Обещай ми светло бъдеще, живопис, 1988
Недко Солаков
(по предложение на Аделина Филева)
Проект „К.”, 2015
Коста Тонев
(по предложение на Вера Млечевска)
Още от колекцията тук Още тук


description: Общо 226 бойци на "Ислямска държава" са били неутрализирани при операции в последно време в района на северния сирийски град Ал-Баб, съобщи говорителят на турския президент Ибрахим Калън. Според турската армия поне 30 цивилни са убити, а много други са ранени след атака на...

title: Турция: Над 200 бойци на "Ислямска държава" са наутрализирани в района на Ал-Баб

maintext: Общо 226 бойци на "Ислямска държава" са били неутрализирани при операции в последно време в района на северния сирийски град Ал-Баб, съобщи говорителят на турския президент. Според турската армия поне 30 цивилни са убити, а много други са ранени след атака на ислямистите, която цели да попречи на хората да напуснат града.Сирийски бунтовници, с поддръжката на турските военни, обсаждат Ал-Баб от седмици.Анкара призова ръководената от Съединените щати коалиция да окаже въздушна подкрепа на бойците:, заяви Ибрахим Калън.


description: Пробивът в цистерната, взривила се в Хитрино, е последица от катастрофата на влака, пише 24 Часа, цитирайки Красимир Купенов - главен инженер в „Лукойл Нефтохим Бургас“ и част от екипа, който бе помолен от кризисния щаб в Хитрино да помогне със своята експертиза за...

title: Преглед на печата

maintext:
Пробивът в цистерната, взривила се в Хитрино, е последица от катастрофата на влака, пише 24 Часа, цитирайки Красимир Купенов - главен инженер в „Лукойл Нефтохим Бургас“ и част от екипа, който бе помолен от кризисния щаб в Хитрино да помогне със своята експертиза за овладяване на ситуацията в селото. Никога не сме се сблъсквали с инцидент от подобен мащаб. От първата до последната секунда операцията за обезопасяване криеше рискове, споделя Купенов в интервю за вестника.
Всички издания тази сутрин информират за разрастването на грипната вълна в страната. Стандарт помества предложението на Синдиката „Образование“ към КТ „Подкрепа“ за удължаване на коледно-новогодишната ваканция. Според синдиката 5 и 6 януари, които се падат в четвъртък и петък следващата седмица, трябва да бъдат обявени за неучебни заради бързо увеличаващия се брой на болните от респираторни заболявания, както и опасността от неовладян брой ученически отсъствия. Сред мотивите за отлагането на първия учебен ден от 2017 година за 9 януари е и големият брой отсъстващи учители и персонал в училищата, за което директорите не могат да намерят наместници.
Близо 170 милиона лева са похарчени за онлайн пазаруване у нас около Коледа. Това е около 1/3 от годишния оборот в сектора, отчита Монитор. Деветдесет процента от поръчките се правят в български сайтове. Харчим средно по 225 лева на човек за подаръци за Рождество. Най-често купуваме козметика, играчки и сувенири, пише вестникът.
Новата 2017 година ще е по-скъпа за шофьори и пушачи, предупреждава Труд. С увеличението на акциза на цигарите пушачите ще плащат с 10-15 стотинки по-скъпо за кутия цигари като най-масовите папироси ще струват над 5 лева. Застрахователите ще вдигнат цената на задължителната застраховка „Гражданска отговорност“ с 10 процента, защото изплащат все по-големи суми по щети, които не отговарят на икономическите условия и на премиите, които събират. От друга страна, въпреки че е задължителна, все още 15 процента от шофьорите карат без „Гражданска отговорност“, твърди един от застрахователите пред Труд. Шофьорите ще плащат и по-високи цени на горивата догодина заради поскъпването на нефта, което се очаква да продължи и през 2017 година. При ново поскъпване на нефта е възможно цената на бензина и дизела да се покачи в рамките на 3-4 стотинки, прогнозира Труд.


authors:
Николай Христов
Автор

description: Охранител мола на булевард "Александър Стамболийск"и в София е намушкал с нож крадец след скандал между двамата. Пострадалият се е опитал да открадне дреха от магазин на известна марка, когато бил забелязан от охраната. Последвало е спречкване, в което бил ранен с нож....

title: Охранител в столичен мол наръга крадец на дрехи

maintext:
Охранител мола на булевард "Александър Стамболийск"и в София е намушкал с нож крадец след скандал между двамата.
Пострадалият се е опитал да открадне дреха от магазин на известна марка, когато бил забелязан от охраната. Последвало е спречкване, в което бил ранен с нож. Откаран е в болница без опасност за живота.


description: Християнският свят отбелязва днес един от най-големите празници - Рождество Христово, символизиращ раждането на Божия син Исус Христос. Благоденствие и мир на целия народ, пожела в посланието си за празника Българският патриарх Неофит: В светлината и благодатния мир на...

title: Днес отбелязваме един от най-големите християнски празници - Рождество Христово

maintext:
Християнският свят отбелязва днес един от най-големите празници - Рождество Христово, символизиращ раждането на Божия син Исус Христос.
Благоденствие и мир на целия народ, пожела в посланието си за празника Българският патриарх Неофит:
В светлината и благодатния мир на тази свята никой около нас не трябва да остава сам и безнадежден, лишен от утеха, внимание и любов. Затова, възлюбени, нека отворим сърцата и душите си за радостта на Рождеството на Спасителя и за всички наши ближни, които са в недостиг и нужда. Отечаски поздравявам всички вас с настъпващия рождественски празник и отправям първосветителски благослов за мирни и щастливи дни, за благоденствие на вашите домове, обични чеда и близки. Благодатта, мира и любовта на раждащия се Благомладенец да бъдат с всички нас. Честито Рождество Христово!
Патриарх Неофит ще участва в тържествената света литургия в катедралния храм "Свети Александър Невски", която започва в 9,30 часа и ще бъде предавана пряко по програма "Хоризонт" на Българското национално радио.
Празнични богослужения ще бъдат отслужени и във всички храмове в страната.


description: Софийският градски съд остави за постоянно в ареста 31-годишния охранител Пламен Христов, който прободе 19-годишен младеж в столичен търговски център. Охраната твърди, че младежът се опитвал да краде. Според съда, охранителят е превишил правомощията си, а ако е на свобода може да се...

title: Съдът остави в ареста охранителя, намушкал младеж в столичен мол

maintext:
Софийският градски съд остави за постоянно в ареста 31-годишния охранител Пламен Христов, който прободе 19-годишен младеж в столичен търговски център.
Охраната твърди, че младежът се опитвал да краде.
Според съда, охранителят е превишил правомощията си, а ако е на свобода може да се укрие или да извърши ново престъпление.
Решението на СГС може да бъде обжалвано пред Апелативния съд.


authors:
Татяна Иванова
Автор

description: Едно от привлекателните музикални събития в програмата на 47-ия Фестивал на оперното и балетното изкуство в Стара Загора беше спектакълът на операта „Вълшебната флейта“ от Моцарт във формата „Опера в куфар“. Това е втората постановка на Старозагорската опера в този...

title: Опера в куфар

maintext:
play
pause
stop
mute
unmute
max volume / Разговор на Татяна Иванова с Димитър Косев и Денис Иванов Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Едно от привлекателните музикални събития в програмата на 47-ия Фестивал на оперното и балетното изкуство в Стара Загора беше спектакълът на операта „Вълшебната флейта“ от Моцарт във формата „Опера в куфар“.
Това е втората постановка на Старозагорската опера в този формат след „Сватбата на Фигаро“, отново от Моцарт, осъществена от същия екип – диригент Димитър Косев и режисьор, сценограф, художник на костюмите Денис Иванов. Веднага трябва да отбележа, че тези две имена си заслужава да бъдат запомнени, защото ми се струва, че всяко от тези млади момчета ще намери своето подобаващо място в музикалния живот на страната ни. Желая им го от сърце! Те, заедно със солистичния състав, в който влязоха и хористи от Старозагорската опера, чудесни гласове, успяха да направят близо 90-минутен спектакъл, който събра доста млада публика в залата. Хора, които се усмихваха и забавляваха през цялото време!
Постановката се игра на български език, вървя леко, приятно и с настроение. В ролите видяхме Деси Стефанова като Памина, Ивайло Йовчев като Тамино, Пролет Пенчева – Папагена, Иван Кабамитов – Папагено, Виктория Пигова като Царицата на нощта, Петър Кунев – Зарастро. Обективността изисква да добавя, че спектакълът тепърва има нужда от узряване и доизглаждане, но това наместване, вярвам, ще се случи с времето.
„Вълшебната флейта“ на Старозагорската опера е една продукция на младостта. Диригентът Димитър Косев наскоро е навършил 24 г., а режисьорът Денис Иванов е на 26. Талантливи, отговорни, вдъхновени и отдадени на това, което правят. В звуковия файл чуйте интервюта с тях.


authors:
Миглена Стефанова От Радио Шумен
Автор

description: Започва заседанието на Обществения съвет в село Хитрино, съобщи за новините на "Хоризонт" кметът Нуридин Басри. Предвижда се да бъдат сформирани екипи, които да проверяват на място конкретните нужди на всяко едно домакинство. Те ще раздават вода, тъй като все още...

maintext:
Започва заседанието на Обществения съвет в село Хитрино, съобщи за новините на "Хоризонт" кметът Нуридин Басри. Предвижда се да бъдат сформирани екипи, които да проверяват на място конкретните нужди на всяко едно домакинство. Те ще раздават вода, тъй като все още водоподаването не е възстановено. Възстановено е електрозахранването на всички запазени сгради в Хитрино. За да не се допускат кражби, и през изминалата нощ там имаше засилена охрана. Бедственото положение остава до неделя.
В Хитрино днес ще могат да влязат първите доброволци, за да помагат в преодоляване на щетите от експлозията на влака, станала преди 12 дни. Специална комисия започва описване на пораженията. Освен това до две седмици изтеглените от селото цистерни трябва да бъдат изтеглени от площадката до село Каменяк, където са в момента.
Първите доброволни формирования ще влязат да почистват разрушенията от взривовете в Хитрино, съобщи главен комисар Николай Николов, директор на Главна дирекция "Пожарна безопасност и защита на населението". Остава и денонощната полицейска охрана на Шуменското село.
Много от гражданите твърдят, че в своите имоти са имали ценности, пари. Да не допуснем в последния момент мародерство. Хората свободно ще се движат, но ще бъдат наблюдавани.
Следващите три дни комисии ще описват степента на разрушения върху жилищните и стопанските постройки и ще излязат с оценка на щетите.


authors:
Пламен Христов - Кор. На Бнр В Ловеч
Автор

description: Община Троян отчита добър туристически сезон и ръст на нощувките  през отиващата си 2016 г. Над 54 хиляди туристи са отсядали в хотелите и къщите за гости в района на една от най-посещаваните дестинации у нас. Двойно са се увеличили реализираните-декларирани нощувки в пиковите...

maintext:
Община Троян отчита добър туристически сезон и ръст на нощувките през отиващата си 2016 г. Над 54 хиляди туристи са отсядали в хотелите и къщите за гости в района на една от най-посещаваните дестинации у нас.
Двойно са се увеличили реализираните-декларирани нощувки в пиковите месеци юли и август - посочи кметът на Троян Донка Михайлова:
Туристите се отблагодаряват на нашите усилия за провеждане на ключови събития като "Български фестивал на сливата"; "Рок академията" и др.
Почти половината от реализираните нощувки в Троян са в курортното село Чифлик.
Расте средният престой на туристите, нещо към което се опитвахме да стимулираме туристопотока.
Увеличение на нощувките между 4 и 6 на сто очакват от общинското ръководство за 2017 г.


description: Обичайно, с оглед на предстоящите празници и по-интензивния трафик автомобилната администрация засилва проверките на пътническите превози. Целта е да се осигури по-безопасно пътуване и придвижване на хората в празничните дни. Ако шофьор на автобус прeвиши времето за управление...

title: Автомобилната администрация ще проверява автобусите по празниците

maintext:
play
pause
stop
mute
unmute
max volume / Интервю на Надежда Николова с Красимир Калайджиев Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Обичайно, с оглед на предстоящите празници и по-интензивния трафик автомобилната администрация засилва проверките на пътническите превози. Целта е да се осигури по-безопасно пътуване и придвижване на хората в празничните дни.
Ако шофьор на автобус прeвиши времето за управление до 2 часа ще бъде глобяван с 300 лева, а над 2 часа санкцията достига 1 500 лева. При повторни нарушения се предвиждат и по-високи глоби.
Инспекторите ще следят и за нелегални превози. Директорът на ИА "Автомобилна администрация" Красимир Калайджиев обясни за "Хоризонт", че проверки ще се извършват както в районите на автогарите преди тръгване на превозното средство, така и по време на движение.
Още за предстоящите проверки слушайте в звуковия файл.


authors:
Мария Костова
Автор

description: Част от клиниките на Военномедицинската академия са в окаяно състояние и се нуждаят от ремонт. През 2017 г. предстои закупуване на апаратура, включително инсталиране на скенери, за филиалите в Сливен и Пловдив. Това съобщи началникът на ВМА проф. Николай Петров. С тържествен...

title: Конферентен център, изграден с дарения, отваря врати в болницата на ВМА в Банкя

maintext:
Част от клиниките на Военномедицинската академия са в окаяно състояние и се нуждаят от ремонт. През 2017 г. предстои закупуване на апаратура, включително инсталиране на скенери, за филиалите в Сливен и Пловдив. Това съобщи началникът на ВМА проф. Николай Петров.
С тържествен водосвет днес беше открит Конферентен център на Болницата за продължително лечение и рехабилитация към ВМА в Банкя. В него ще се провеждат културни програми като част от духовната грижа за пациентите и служителите.
Това е направено без един лев изхарчен от ВМА, с дарения от благодарни пациенти, от приятели. Опираме и до тях! Похвално е, когато си ръководител на можещи хора. В този ред на мисли, всички наши успехи се дължат на моя екип, на моите наместници. Изключителни хора, много добри мениджъри. Така е лесно да бъдеш началник


authors:
Мартина Кръстева
Автор

description: Това твърди стилистът Григори Кюлев – гост в студиото на „Нашият ден - практично“ – разговор за модата в прическите и самочувствието, което дава на една жена.Според него, когато говорим да фризьорството като за изкуство, то преплита женската красота и техниките за...

title: Модата дава възможност на всеки да изрази себе си

maintext:
Това твърди стилистът Григори Кюлев – гост в студиото на „Нашият ден - практично“ – разговор за модата в прическите и самочувствието, което дава на една жена.
Според него, когато говорим да фризьорството като за изкуство, то преплита женската красота и техниките за работа с форма и цвят. А творческата свобода е огромна, въпреки че професионализмът се корени във връзката с клиента и удовлетворяването на неговите желания.
Прическата е като рамка на лицето. Хубавата, поддържана коса винаги дава едно съвсем друго излъчване на лицето. Това е първото нещо, което виждаш в човека отсреща – първия поглед.
play
pause
stop
mute
unmute
max volume / Чуйте разговора с Григори Кюлев Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin


authors:
Ирина Павлова - Радио Шумен
Автор

description: Таксиметровите шофьори в Шумен не са съгласни с годишния данък от 430 лв., който се събира от Общината. Те предлагат налогът да бъде между 300 и 350 лева. Според Иво Кулев от Асоциацията на таксиметровите превозвачи в Шумен, въвеждането на данъка няма да изпълни целта - да осветли...

title: И в Шумен таксиджиите поискаха по-нисък годишен данък

maintext:
Таксиметровите шофьори в Шумен не са съгласни с годишния данък от 430 лв., който се събира от Общината. Те предлагат налогът да бъде между 300 и 350 лева. Според Иво Кулев от Асоциацията на таксиметровите превозвачи в Шумен, въвеждането на данъка няма да изпълни целта - да осветли сивия сектор:
Разрешителното, което беше до момента за община Шумен, и това, което се издава сега - срещу тези 430 лева подчертавам, абсолютно по нищо не се различава! Даже чувам доста приказки от водачи, че просто на един цветен ксерокс ще си сменят датата на разрешителното и няма да платят тези пари.
Таксиметровите шофьори няма да протестират, въпреки че не са съгласни с годишния данък, за да не създават хаос по празниците, обясни Кулев. От организацията бяха насрочили протест за 14 декември, но той беше отменен заради трагедията в Хитрино.


authors:
Мария Мира Христова
Автор

description: Няма друг сценичен и музикален жанр, в който на сцената винаги има щастлив финал, освен... Оперетата! Тази щастлива кралица на негата и пътешествието в любовта чрез музикалните висини обича конкретни и само заслужили джентълмени. Един от най-достойните сред тях е герой в...

title: Арон Аронов: Пожелавам ви оперета!

maintext:
Няма друг сценичен и музикален жанр, в който на сцената винаги има щастлив финал, освен... Оперетата! Тази щастлива кралица на негата и пътешествието в любовта чрез музикалните висини обича конкретни и само заслужили джентълмени. Един от най-достойните сред тях е герой в „Третият в студиото“ навръх Стефановден.
Какво е да си Арон Аронов в България и има ли формула на вечната енергия и младост? Какво е да си роден да даваш, да се раздаваш на сцената и как се създават златните години на българската и световна оперета? Човешки и глупешки ли е животът, когато има трудности и как се преодоляват? Кой е непознатият Арон Аронов и какъв е юбилеят, за който му завиждат и приятел, и врагове, ако има такива от последните?
Предлагаме ви разговор-наслаждение в последните дни на 2016 г., който ще ви зареди със смисъл, музика, поезия, светлина и талант.


description: Публикуването на регистри за срещите на евродепутати и техните сътрудници с лобисти е първа крачка в правилната посока. Този коментар направи в предаването "Преди всички" Димитър Димитров, член на Изпълнителния съвет на Зелените. След като Европейската комисия наложи на...

title: Димитър Димитров: 70% от лобистите в Брюксел са от едрия бизнес

maintext:
play
pause
stop
mute
unmute
max volume / Интервю на Ирина Недева с Димитър Димитров Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Димитър Димитров
Публикуването на регистри за срещите на евродепутати и техните сътрудници с лобисти е първа крачка в правилната посока. Този коментар направи в предаването "Преди всички", член на Изпълнителния съвет на Зелените.
След като Европейската комисия наложи на своите членове лобистка дисциплина и отчет на техните контакти с външни експерти, в Европейския парламент се засилва натискът на Зелените за прозрачност:
Направихме такава система за нашата си група в ЕП, където в момента задължаваме всички наши депутати и техните сътрудници да публикуват всички срещи с лобисти, застъпници и представители на интереси.
Регистърът представлява публично достъпна в интернет таблица с дати, имена и теми на срещите.
Това е много проста програма, отворен код, който сме дарили на "Трансперънси интернешънъл", обясни Димитър Димитров, според когото публикуването на всички тези данни ще допринесе за баланс в системата:
Това е първото нещо, което аз трябва да знам, за да мога, като нормален гражданин, да съм точно толкова ефективен като професионалните лобисти.
Предложихме пакет от мерки в ЕП, който да изсветли лобизма и застъпничеството, припомни той:
За Брюксел знаем, че около 70 на сто от лобистите са от индустрията, и то основно от големия бизнес, от международните предприятия, 20% са представители на региони, на градове, и 10 на сто са от гражданския сектор. Проблемът тук е не че едрият бизнес се среща с политиците на Брюксел, а че малкият и средният бизнес и гражданите не се срещат с политиците в Брюксел.
Цялото интервю с Димитър Димитров слушайте в звуковия файл.


description: Цветана Пиронкова запази 64-то си място в ранглистата на УТА за 19-и декември. Първата българска ракета е с актив от 932 точки след края на сезона в женския тенис, докато лидер е Анжелик Кербер от Германия с 9080. В топ 3 попадат още американката Серина Уилямс със 7050 точки и...

title: Цветана Пиронкова е 64-та в света

maintext:
Цветана Пиронкова запази 64-то си място в ранглистата на УТА за 19-и декември.
Първата българска ракета е с актив от 932 точки след края на сезона в женския тенис, докато лидер е Анжелик Кербер от Германия с 9080.
В топ 3 попадат още американката Серина Уилямс със 7050 точки и полякинята Агниешка Радванска с 5600.
При двойките най-добре класираната българка е Александрина Найденова. Тя заема стотната позиция в ранглистата със 790 точки.


description: Частното потребление в Швейцария нарасна през ноември благодарение най-вече на повишение на вътрешния туризъм, показва проучване на инвестиционната банка UBS. Потребителският индикатор, определян от UBS, се повиши през ноември до 1,43 пункта от 1,39 пункта през предходния месец...

title: Подобрение на частното потребление в Швейцария през ноември

maintext:
Частното потребление в Швейцария нарасна през ноември благодарение най-вече на повишение на вътрешния туризъм, показва проучване на инвестиционната банка UBS.
Потребителският индикатор, определян от UBS, се повиши през ноември до 1,43 пункта от 1,39 пункта през предходния месец (низходяща ревизия от 1,49 пункта) при средна прогноза на финансовите пазари за по-добър ръст до 1,5 пункта.
Освен солидния вътрешен туризъм, швейцарският автомобилен пазар също регистрира позитивен тренд през ноември, като регистрацията на нови моторни превозни средства нарасна с 0,4% спрямо година по-рано.
Според същото проучване обаче, частното потребление вероятно ще нарасне със сдържано темпо през идващата година. Спадът в покупателната сила и структурните предизвикателства пред търговията на дребно могат да възпрепятстват динамично развитие на частното потребление през следващата година, допълни банката UBS.


authors:
Ирена Гъделева
Автор

description: За мен беше удоволствие да дебютирам като зрител в Баварската опера, а преди това да разгледам и Мюнхенската резиденция на баварските владетели в продължение на 5 века. След като видях разкоша в цяла поредица от дворци и самата съкровищница на Баварския кралски двор, едно от...

title: Странни приумици и великолепни певци в "Любовен еликсир" на Баварската опера

maintext:
play
pause
stop
mute
unmute
max volume / Репортаж на Ирена Гъделева Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
За мен беше удоволствие да дебютирам като зрител в Баварската опера, а преди това да разгледам и Мюнхенската резиденция на баварските владетели в продължение на 5 века.
След като видях разкоша в цяла поредица от дворци и самата съкровищница на Баварския кралски двор, едно от нещата, които ще останат много ярко в съзнанието ми от това гостуване, е дворцовият театър, построен в средата на 18-и век от французина Франсоа Кювийе, който е допринесъл много и за други пищни гледки в залите на Резиденцията. Но този Театър на Кювийе си е спектакъл сам по себе си! Влиза се през малка променадна зала със стъклен таван – светла, украсена със статуи, веднага имаш чувството, че ти става леко и много приятно. Възрастен мъж в униформа стоеше в единия ъгъл на неголемия театрален салон, за да охранява и да насочва туристите. Попитах го дали мога да вляза малко по-навътре, за да видя украсата на кралската ложа над входната врата, а той мило ми се усмихна и ми каза: Разбира се, влезте, седнете, насладете се и усетете атмосферата! Така и направих. За момент бях сама сред златната украса, ангелчетата и свещниците по балконите и пред сцената с виненочервена и златна завеса. Магично място, наистина! Максимилиан Трети Йозеф е имал късмет с архитекта си. Там са били премиерите на много барокови произведения, както и на операта „Идоменей“ от Моцарт. Между другото сега, по коледните празници, публиката в Мюнхен ще може да гледа „Севилският бръснар“ от Росини там и съм сигурна, че ще бъде много хубаво преживяване.
На фона на този малък, но много пищен Театър на Кювийе, Баварската опера ми се стори доста по-строга, естетически издържана в древногръцки стил, но разбира се, достатъчно богато украсена и със силно въздействие заради мащабите. Всъщност Мюнхенският национален театър е бил построен точно заради нуждата от по-голяма зала в началото на 19-и век. Разгледах картините по стените във фоайетата, а те са доста, тъй като в театъра има цели 5 балкона – това бяха портрети на композитори, капелмайстори и камерзенгери, допринесли за славата на Баварската опера през последните два века. Публиката, изключително официално и елегантно облечена, беше запълнила всяко местенце – още когато поисках да си купя билет по интернет 10 дни предварително, имаше свободни само няколко правостоящи места – такива има на трети, четвърти и пети балкон. За мой късмет една седмица преди спектакъла се освободиха три места и така успях да видя и аз операта „Любовен еликсир“ от Доницети.
Диригент беше италианският маестро Даниеле Калегари, а режисурата на младия Давид Бьош е съвременна и според мен не блести с нищо особено. Много аскетична е сценографията на Патрик Банварт, в която като очевидно търсен ефект беше появата на д-р Дулкамара, възседнал впечатляваща машина, която ми напомни на резачката за дървета във филма „Сибирския бръснар“ на Михалков. Любовният еликсир беше в светеща пръскачка за боя, а Неморино се изкачи като каскадьор на една улична лампа на 6 метра височина, за да изпее прочутата си ария „Una furtiva lagrima“ във второто действие.
Може би ще си проличи от това, което казвам, че не съм особено очарована от постановката на „Любовен еликсир“ в Баварската опера, затова пък певците си струва да спомена, защото блестяха и заради тях се радвам, че видях спектакъла на 27-и ноември! Започвам от звездата Ервин Шрот в ролята на д-р Дулкамара. Меломаните познават яркия му артистичен талант, а в комични роли това е голям плюс. Неговата поява беше най-ефектна за публиката. В първото действие Белкоре и неговия полк – в ролята руснакът Сергей Бондаренко, следван от група статисти, облечени като войници от спецчасти, въоръжени с автомати, малко тежеше гласово, затова пък във второ действие беше чудесен участник в ансамблите и достатъчно забележим като артистично присъствие. Героите на вечерта, разбира се, бяха Адина и Неморино – чудесна двойка в лицето на Прити Йенде и Атала Аян. Младите певци – тя южноафриканка, той – бразилец, вече са забелязани и канени на първокласните оперни сцени по света. Ще припомня, че Прити Йенде спечели конкурса "Опералия" на Пласидо Доминго през 2011-та, а Атала Аян пък е сравняван със самия Доминго, когато в последния момент трябва да замести заболял колега в концерт на Метрополитън опера същата година. Наистина има топъл, кадифен глас този млад тенор, а Йенде блести с височини и лекота – по нещо дори ми напомни нашата Соня Йончева - определено много елегантна изпълнителка и като сценично представяне.
Публиката в Баварската опера беше доста хладна по време на спектакъла, затова пък накрая дари солистите и прекрасния хор, ръководен от Стеларио Фагоне, с дълги-дълги аплодисменти, които продължиха 12 минути с многобройни викания на певците пред завесата. И все пак, като цяло, не мога да не споделя, че в края на вечерта си спомних колко интересна и добре направена е софийската постановка на „Любовен еликсир“ на Вера Немирова. Също съвременна, но по-хубава според мен! За Вера Немирова ми напомниха и рекламите за най-новата премиера на престижния мюнхенски театър – „Лейди Макбет от Мценска околия“ на Шостакович под палката на главния диригент Кирил Петренко.


description: Открито е мястото, на което се предполага, че може да е паднал самолетът на руското военно министерство, който тази сутрин изчезна от радарите, малко след излитането си от Сочи. От Министерството на извънредните ситуации посочват, че на 5 км. от бреговата линия на Черно море има...

title: Изчезналият по-рано тази сутрин руски самолет е паднал в Черно море

maintext: Открито е мястото, на което се предполага, че може да е паднал самолетът на руското военно министерство, който тази сутрин изчезна от радарите, малко след излитането си от Сочи. От Министерството на извънредните ситуации посочват, че на 5 км. от бреговата линия на Черно море има петно от масло, отломки и колесник. Намерени са и лични вещи на пътници.Три самолета, спасители и водолази участват в провеждащата се в момента издирвателна операция в района на инцидента.Самолетът с 92 души на борда, повечето от които музиканти от ансамбъла на руската армия, е изпълнявал планов полет до сирийската провинция Латакия за посещение в базата "Хмеймим" за концерт за руските военни в нея по повод предстоящите новогодишни празници. На борда са пътували и журналисти.Образувано е наказателно производство във връзка с катастрофата.


description: Цената на петрола тип "брент" надвиши тази сутрин 57 долара за барел, съобщи агенция ТАСС. Това се случва за втори път този месец, след като ОПЕК и още няколко държави извън картела се споразумяха да съкратят добивите от началото на идната година. Ефектът от споразумението...

title: Петролът "брент“ отново поскъпна

maintext: Комисията за енергийно и водно регулиране ще излезе с окончателно решение за цените на природния газ през следващото тримесечие. Предвижда се синьото гориво да поскъпне с близо 5 на сто от догодина. Така няма да се наложи скок на цените на парното и топлата вода през отоплителния сезон. Това каза по време на обсъждането на цените преди дни председателят..


authors:
Мария Костова
Кремена Данева - Кор. На Бнр В Пловдив
Автори

description: Грипната вълна дойде около месец по-рано от очакваното тази година, съобщи за "Хоризонт" главният държавен здравен инспектор д-р Ангел Кунчев, като уточни, че повечето регистрирани до днес случаи са от щама "Хонконг": Вероятно до края на януари ще е минала грипната...

title: Грипната вълна вече обхвана страната - около месец по-рано от очакваното

maintext:
Грипната вълна дойде около месец по-рано от очакваното тази година, съобщи за "Хоризонт" главният държавен здравен инспектор д-р Ангел Кунчев, като уточни, че повечето регистрирани до днес случаи са от щама "Хонконг":
Вероятно до края на януари ще е минала грипната вълна във всички райони на страната. Клиничната картина е абсолютно типична с рязко начало, с висока температура, силно проявено главоболие. Подчертана е обща аденамия - тази отпадналост. Човек наистина се чувства в невъзможност да продължи да ходи на работа, на училище, налага се да си остане вкъщи. Това обикновено продължава не повече от два-три дни, но има и остатъчни явления като кашлица, а тази отпадналост понякога продължава по седмица, обясни д-р Кунчев.
В Пловдив бързо се увеличава броят на заболелите от грип и респираторни заболявания, а областта е в предепидемична фаза. От Регионалната здравна инспекция съобщават, че само за седмица броят на заболелите се е повишил почти двойно и стойностите вече са 171 болни на 10 000 души. От Спешния център в Пловдив подчертаха, че само в почивните дни около Коледа над 100 души са потърсили лекарска помощ заради висока температура.
Всичко това означава, че сме в предепидемична обстановка, коментират здравните инспектори. Епидемия обаче няма да бъде обявявана, докато не са готови резултатите от Националната референтна лаборатория в София. Оттам с категоричност трябва да установят при колко от регистрираните случаи наистина става въпрос за грип.


description: Италианското правителство одобри на среднощно заседание пакет от 20 милиарда евро за спасяване на банковия сектор в страната. Минути след съобщението за правителственото решение, банка „Монте деи Паски“ обяви, че ще се възползва от спасителния фонд за рекапитализацията...

title: Италианското правителство спасява банковия сектор в страната с 20 млрд. евро

maintext:
Италианското правителство одобри на среднощно заседание пакет от 20 милиарда евро за спасяване на банковия сектор в страната. Минути след съобщението за правителственото решение, банка „Монте деи Паски“ обяви, че ще се възползва от спасителния фонд за рекапитализацията си. От началото на годината акциите на банката загубиха 87 процента от стойността си. Усилията й да събере сама 5 милиарда евро от инвеститорите се провалиха, седмица преди изтичането на крайния срок, даден от Европейската централна банка /ЕЦБ/.
В изявление след снощното заседание на кабинета, премиерът Паоло Джентилони увери 40-те хиляди дребни вложители в „Монте деи Паски“, че средствата им ще бъдат гарантирани:
Тази интервенция е много важна. С нея постигаме две цели. Първо: възможно най-голяма защита на спестяванията. И второ: правим нашата банкова система по-здрава и по-солидна. За нашата трета по големина банка – „Монте деи Паски“, днес е важен ден. Оставяме зад гърба си притесненията и даваме гаранции на вложителите за бъдещето й.
Ако всичките 20 милиарда евро от спасителния фонд бъдат използвани, публичният дълг на Италия - един от най-високите в еврозоната - ще достигне 134 процента от брутния вътрешен продукт. „Лошите“ заеми на банковия сектор в страната се оценяват на 360 милиарда евро.


authors: Валя Апостолова - Кор. На Бнр В Кърджали

description: Животновъд и двама дървосекачи са изчезнали безследно от ивайловградското село Брусино. Тримата не са от района, но са работили в селото. Провежда се акция по издирването им, уточни кметът Неврие Юсеин: Те двамата, секачите, са били в неговата къща. От там нататък не се знае къде...

title: Двама дървосекачи и един животновъд са изчезнали безследно от ивайловградското село Брусино

maintext:
Животновъд и двама дървосекачи са изчезнали безследно от ивайловградското село Брусино. Тримата не са от района, но са работили в селото. Провежда се акция по издирването им, уточни кметът Неврие Юсеин:
Те двамата, секачите, са били в неговата къща. От там нататък не се знае къде са, що са. Цялото население и горските днес ще излязат пак на издирване. Изчезналите ги няма от неделя. Вчера криминалисти взеха всичко, каквото намериха там. Не са открили никой от тях още.


authors:
Марта Младенова
Автор

description: Срокът за оценка на застрахователните и пенсионните дружества се удължава до края на януари догодина, съобщиха от Комисията за финансов надзор. По план срокът за резултатите от прегледа на активите на пенсионните фондове и на балансите на застрахователите беше в края на...

maintext:
Срокът за оценка на застрахователните и пенсионните дружества се удължава до края на януари догодина, съобщиха от Комисията за финансов надзор.
По план срокът за резултатите от прегледа на активите на пенсионните фондове и на балансите на застрахователите беше в края на декември. От Комисията за финансов надзор обясняват, че удължаването на срока е заради прегледа на групово ниво, който включва и показателите на свързани застрахователни компании от други държави. Резултатите от прегледа заедно със стрес тестовете в застрахователния сектор ще бъдат обявени на 3 февруари.
Малко след като встъпи в длъжност като председател на небанковия надзор, Карина Караиванова откри "фалшиви данни", представени от една от одиторските компании. Компаниите, избрали да работят с този одитор, трябваше спешно да изберат нов.


description: Заместник-председателят на турския парламент Первин Булдан е била задържана от властите в Истанбул, предаде телевизия "Хабертюрк". Арестът е бил извършен в дома ѝ. Булдан е член на прокюрдската Демократична партия на народите. Самата Булдан потвърди в Туитър, че е била...

title: Арестуваха заместник-председател на турския парламент

maintext:
Заместник-председателят на турския парламент Первин Булдан е била задържана от властите в Истанбул, предаде телевизия "Хабертюрк". Арестът е бил извършен в дома ѝ. Булдан е член на прокюрдската Демократична партия на народите. Самата Булдан потвърди в Туитър, че е била задържана.
През последните два месеца турските власти задържаха няколко членове на Демократичната партия на народите по подозрения, че са свързани с терористични дейности. В момента в ареста се намират съпредседателите на формацията Селяхатин Демирташ и Фиген Юксекдаг, както и още седем депутати.


description: Действително, в бюджета на НЗОК има дефицит в размер на около 50 млн., призна в ефира на Радио София зам.-министърът на здравеопазването д-р Бойко Пенков, който е и член на Надзорния съвет на Касата. Именно дефицитът е причината да бъдат отложени няколко плащания на здравната...

title: Д-р Бойко Пенков: Около 50 млн. дефицит в НЗОК наложи забавяне на някои плащания до 11 януари

maintext:
play
pause
stop
mute
unmute
max volume / Разговор с д-р Бойкжо Пенков Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Действително, в бюджета на НЗОК има дефицит в размер на около 50 млн., призна в ефира на Радио София
Именно дефицитът е причината да бъдат отложени няколко плащания на здравната каса за началото на януари. Забавянето ще е с около 15 дни.
Всичко това е обяснено на съсловните организации – на зъболекари, на фармацевти, а още на 4 януари ще бъде свикан Надзорният съвет с единствена точка – решение за забавените плащания.
Д-р Пенков отбеляза, че „до 10-11 януари хората ще си получат парите“.
Днес се правят последните за годината преводи от остатъчни суми.
Договорите с болниците за изпълнение на обем дейности се изпълнява стриктно, подчерта зам.-министърът. Дейностите над договорените остават неплатими.
По данни на НАП т.г. са събрани около 90 млн. лв. над предвидените. Средствата са отишли за здравноосигурителни плащания по различните пера.
Чуйте повече по темата в разговора на Лилия Герчева с д-р Бойко Пенков.


description: Лидерът на "Боко Харам" Абубакар Шекау обяви, че групировката му е в безопасност. Във видео, публикувано днес, Шекау отрече твърдението на нигерийския президент Мухамаду Бухари, че джихадистите са били прогонени от бастиона си в гората Самбиса в Нигерия. В безопасност сме....

title: Лидерът на "Боко Харам" обяви, че групировката е в безопасност

maintext:
Лидерът на "Боко Харам" Абубакар Шекау обяви, че групировката му е в безопасност. Във видео, публикувано днес, Шекау отрече твърдението на нигерийския президент Мухамаду Бухари, че джихадистите са били прогонени от бастиона си в гората Самбиса в Нигерия.
В безопасност сме. Не сме прогонени откъдето и да било. Тактиките и стратегиите не могат да открият местоположението ни, освен ако Аллах не пожелае това, посочи Шекау в 25-минутното видео, в което е заобиколен от въоръжени бойци.


description: Районният прокурор на Горна Оряховица Даниела Харитонова е разпоредила прокурорска проверка след публикацията във вестник "Труд" за намерено българско оръжие в склад на бунтовниците в сирийския град Алепо. В статията се посочва, че оръжието е произведено от ВМЗ-Сопот, а...

title: Прокурорска проверка след публикацията във вестник "Труд" за българско оръжие, намерено в Сирия

maintext:
Районният прокурор на Горна Оряховица Даниела Харитонова е разпоредила прокурорска проверка след публикацията във вестник "Труд" за намерено българско оръжие в склад на бунтовниците в сирийския град Алепо. В статията се посочва, че оръжието е произведено от ВМЗ-Сопот, а износител е фирма "Аркус" от Лясковец.
Изпълнителният директор и акционер в лясковския завод инж. Банко Банков, заяви за БНР, че дружеството категорично няма нищо общо с оръжието в Алепо. Банков отказа друг коментар, заявявайки, че е в чужбина и ще изнесе повече информация след Нова година.


authors:
Добрин Йотов
Автор

description: Назряващата грипна епидемия в осем области на страната; уверенията на държавния регулатор, че парното няма да поскъпва през зимата; два милиона лева, събрани за Хитрино от кампанията на БЧК - това са водещите новини в днешния печат.България е сред най-рисковите страни в Европа...

title: Преглед на печата

maintext:
Назряващата грипна епидемия в осем области на страната; уверенията на държавния регулатор, че парното няма да поскъпва през зимата; два милиона лева, събрани за Хитрино от кампанията на БЧК - това са водещите новини в днешния печат.
България е сред най-рисковите страни в Европа заради свлачищата, пише МОНИТОР. Всяко десето свлачище, регистрирано у нас, се е образувало в резултат на човешка глупост. Подобен е случаят с Оряхово, където от недобре изолиран язовир водата прониква в почвата и провокира движението на земните маси. По информация на Министерството на регионалното развитие, регистрираните свлачища у нас са над две хиляди. От тях около 60 на сто са в населени места и вилни зони. До края на десетилетието трябват 900 милиона лева за укрепването им, пише МОНИТОР.
24 ЧАСА информира за нова наредба, с която администрацията ще набира и задържа квалифицирани кадри. Студенти от подбрани специалности ще получават по 350 лева месечна стипендия. Срещу това те ще се задължават след завършването на образованието си да работят пет години като чиновници. Наредбата е изпратена до работодателите и синдикатите за съгласуване, пише 24 ЧАСА. Според същия вестник максималната заплата на работещите на трудов договор в МВР е около 3 060 лева - с около 200 повече, отколкото във финансовото ведомство. Там обаче средната заплата надвишава хиляда лева, докато в МВР тя е 626.
Почивката в Гърция ще ни излезе по-скъпо догодина, пише ТРУД. От 1 януари се вдигат акцизи и данъци, които ще повишат цените на редица стоки в южната ни съседка. Литър бензин поскъпва с 3 евроцента, а дизел - с 8. Ако си поръчате кафе в заведение, ще платите с 10 евроцента повече. Цената на кутия цигари в Гърция се увеличава от догодина с близо 25 на сто, повишава се и специалният налог за консумация на бира, пише ТРУД, но допълва, че според туроператори „засега няма промяна в пакетите за почивка в Гърция както за Великден, така и за летния сезон“. Поскъпване на нощувките в хотели се очаква, но чак от януари 2018 година.
Вестник СТАНДАРТ помества във водещата си публикация статистика на просветното министерство за чуждите езици, изучавани в училищата у нас. Общо 882 хиляди деца от 1-ви до 12-ти клас учат чужди езици. Според данните, руският език е втори по популярност след английския, а на трето място е немският. Близо две хиляди българчета залягат над китайски и японски, защото според родителите им това е шанс за добра кариера, пише СТАНДАРТ.


description: Най-малко 15 цивилни, включително шест деца, са загинали днес при въздушни удари и артилерийски огън в района на Източна Гута в Сирия. Територията е контролирана от бунтовниците и се намира край сирийската столица Дамаск. Сирийският център за наблюдение на човешките права обяви,...

title: Най-малко 15 жертви при бомбардировки в района на Източна Гута в Сирия

maintext:
Най-малко 15 цивилни, включително шест деца, са загинали днес при въздушни удари и артилерийски огън в района на Източна Гута в Сирия. Територията е контролирана от бунтовниците и се намира край сирийската столица Дамаск. Сирийският център за наблюдение на човешките права обяви, че засега не е ясно дали атаките са извършени от режима в Дамаск или от съюзника му Русия.
Източна Гута е бастион на бунтовниците от дълго време и редовно става обект на правителствените въздушни удари, както и на артилерийски огън, припомня Франс прес.
Междувременно стана известно, че руски военни самолети са бомбардирали за първи път джихадистки мишени в района на сирийския град Ал Баб. Градът е под контрола на "Ислямска държава", но е заобиколен от турската армия. Според турската агенция Доган въздушните удари са били осъществени в сряда, но информация за тях беше публикувана след обявяването на примирието за Сирия.


authors:
Николай Христов
Автор

description: От днес поетапно се въвеждат мерките за сигурност в столицата преди Нова година. За първи път полицията ще строи истински барикади в центъра на София в нощта на празника.На столичния площад "Александър Батенберг" в Новогодишната нощ ще има 10 контролно-пропускателни пункта, ...

title: Засилват се мерките за сигурност в столицата преди Нова година

maintext:
От днес поетапно се въвеждат мерките за сигурност в столицата преди Нова година. За първи път полицията ще строи истински барикади в центъра на София в нощта на празника.
На столичния площад "Александър Батенберг" в Новогодишната нощ ще има 10 контролно-пропускателни пункта, метални огради и тежка техника. Пътищата към площада ще се блокират, за да не може терорист да влезе и да прегази хората, както се случи в Германия. Центърът ще се затвори за престой и паркиране. Забраните влизат в сила от сряда. В този участък ще се затварят частично и улиците, а на 31-ви декември ограниченията ще станат повече. Директорът на СДВР старши комисар Младен Маринов обяви:
Тежка техника със заграждения, да не допуснем възможност за скоростно навлизане на транспортни средства на площада, където ще бъдат събрани гражданите. Ние това, между другото, го правим от много време, черпейки опит от такива случки. Ще бъде ангажиран допълнително полицейски ресурс.
От Столичната полиция припомнят, че ако има съмнителни лица, те ще бъдат претърсвани. Цивилни полицаи ще има и до огражденията край сцената, а опасните предмети ще се конфискуват. От полицията предупреждават още, че на площада няма да се допускат хора с големи чанти и пакети.


authors: Даниела Стойнова - Кор. На Бнр Във Варна

description: От Кръвния център във Варна предупреждават за недостиг на кръв и кръвни продукти. Дневно кръводарителите са по-малко от 50, а за покриване на нуждите от кръв са необходими поне 80 на ден. Това обясни д-р Мирела Кирякова, най-младият лекар в екипа: Самата идея за кръводаряването...

title: Недостиг на кръв и кръвни продукти има във Варна, нужни са дарители

maintext:
От Кръвния център във Варна предупреждават за недостиг на кръв и кръвни продукти. Дневно кръводарителите са по-малко от 50, а за покриване на нуждите от кръв са необходими поне 80 на ден. Това обясни д-р Мирела Кирякова, най-младият лекар в екипа:
Самата идея за кръводаряването – като нещо много морално и безвъзмездно – даване на част от теб за някого, ме привлече като идея. Просто реших, че това е моето място и дерзая. Моят приятел вече стана кръводарител за първи път, тъй като и той е с рядка кръвна група.
Заплатите на 56-те лекари, сестри и специалисти в Кръвния център не са увеличавани от три години.
От началото на годината досега кръводарителите в Районния център по трансфузионна хематология във Варна са 11 500, а тенденцията е до края на 2016-а те да станат 12 000. Това съобщи в Деня на отворените врати– ръководител на Кръвния център.


description: Австралийската полиция обяви, че е осуетила „значително“ терористично нападение в Мелбърн. Новината бе съобщена от началника на полицията в щата Виктория Греъм Аштън: Смятаме, че намерението е било да бъде осъществена многообразна атака, възможно на Коледа....

title: Австралийската полиция предотврати „значително“ терористично нападение в Мелбърн

maintext:
Австралийската полиция обяви, че е осуетила „значително“ терористично нападение в Мелбърн. Новината бе съобщена от началника на полицията в щата Виктория Греъм Аштън:
Смятаме, че намерението е било да бъде осъществена многообразна атака, възможно на Коледа. Предполагаемите мишени са Площадът на федерацията, железопътната гара на Флиндърс Стрийт и катедралата Сейнт Пол.
Атаките е трябвало да бъдат извършени с експлозиви, огнестрелно оръжие и ножове, допълни Аштън. И трите предполагаеми мишени са знакови и популярни места в сърцето на Мелбърн. Недалеч е 100-хилядният стадион, на който в понеделник ще бъде изигран мач по крикет между отборите на Австралия и Пакистан.
В неутрализирането на заговора участваха четиристотин полицаи. Задържани бяха седем души. От петимата, които остават в ареста, четирима са родени в Австралия, но са от ливански произход, а петият е австралийски гражданин, родом от Египет. Полицията вярва, че те са се „саморадикализирали“, вдъхновени от пропагандата на групировката „Ислямска държава“.


authors:
Кореспонденти На Бнр В Страната
Радио Бургас
Автори

description: Много сложна е зимната обстановка в източната половина от България. Там на много места превалява сняг, а силният вятър образува навявания. Целият участък от автомагистрала "Тракия" между пътния възел "Зимница" и Бургас е затворен за почистване на снега. Обходният...

title: Много усложнена е зимната обстановка в източната половина от България

maintext:
Много сложна е зимната обстановка в източната половина от България. Там на много места превалява сняг, а силният вятър образува навявания.
Целият участък от автомагистрала "Тракия" между пътния възел "Зимница" и Бургас е затворен за почистване на снега. Обходният маршрут е Зимница-Петолъчката-Карнобат-Айтос-Ветрен-Бургас. На магистралата станаха и серия верижни катастрофи.
След Българово вече беше почти невъзможно движението. Движехме се с около 20-30 км. Имаше верижна катастрофа явно. Около 9 коли бяха спрени. Едната беше по таван, другата беше блъсната в мантинелата. Имаше кола без предница. Един камион имаше аварирал по диагонал на пътното платно. От бурния вятър просто нямаше никаква видимост, разказа шофьор пред Радио Бургас.
Тежка е обстановката и по други пътища в Бургаския регион. Затворен за движение е и Рижкия проход в участъка Карнобат-Шумен, където над 50 автомобила са закъсали, информира дежурният от Областният съвет по сигурност:
Получило се е голямо задръстване. Има екипи, които извеждат автомобилите на платното. Много силен вятър, преспи и намалена видимост усложняват движението по пътищата в община Айтос, съобщи Рачо Рачев, началник Отдела за борба с бедствията и авариите:
Имаме затворени пътища за селата Раклиново. Работи се по отварянето на с. Черна могила, Черноград и Чукарка. Другаде е проходимо. Закъсали автомобили на територията на общината в с. Лясково - 4 автомобила, имаме два ТИР-а и един автомобил в посока за с. Карагеоргиево. Ограничено е движението по пътя Миролюбово-Изворище в община Бургас.
По последна информация е възстановено движението между Ветрино и село Неофит Рилски в посока Варна от автомагистрала "Хемус". Участъкът беше затворен за три часа поради верижна катастрофа между осем автомобила.
До утре сутринта ще остане затворен и пътят Вълчи дол-Суворово. Кметът на Вълчи дол Тодор Янев каза:
Тежките машини почистват. Хора, на които не им е крайно необходимо да пътуват, да се въздържат по това трасе. Също така е затруднено пътуването в участъка Войводино-Николаевка.
В община Ветрино е осигурено помещение за хората от закъсалите автомобили, съобщи кметът Димитър Димитров.
Снегонавявания затвориха пътища в Добричка област, предава кореспондентът ни Мая Щърбанова:
Пътят Добрич-Албена е затворен поради навявания от сняг. Останалите пътища са проходими при тежки зимни условия. Целият ресурс на пътното поддържане работи по всички направления, но ефектът от почистването е слаб заради силния вятър. Най-тежка в момента е обстановката в община Тервел, където има навявания от сняг.
Затворен е пътят Шумен-Разград поради снегонавяване. Обходният маршрут по пътищата Търговище-Белокопитово и Търговище-Разград.
Коли закъсаха по пътища в Силистренска област, обясни кметът на община Дулово Юксел Ахмед:
В момента продължава да вали, за разлика от преди обяд вятърът утихна. В някои участъци бяха започнали снегонавявания и машините почнаха да разчистват. Не е спряло електроснабдяването и водоснабдяването.
Около 25 автомобила са катастрофирали на автомагистрала "Тракия" в района на Карнобат. Няма информация за пострадали хора. 10 души от блокираните в участъка коли са настанени в хотел в Карнобат. Други обаче са отказали да бъдат евакуирани и са останали в автомобилите си.
По пътя Слънчев Бряг-Обзор се забранява движението на камиони над 12 тона. Същата забрана влиза в сила и за пътя Разград-Шумен, по който вече могат да се движат леки коли. По главиня път София-Варна движението между Брестница и Български извор се осъществява в една лента поради аварирал товарен камион в района. Временно е затворен участъкът Бутан-Крива бара поради катастрофа. Обходният маршрут е Хайредин-Ботево-Софрониево.


description: Партия „Да! България!“ организира среща в София с наши сънародници, които живеят в чужбина, но са в България за празниците. За  предаването „Преди всички“ по „Хоризонт“ Ана Димитрова, която живее в Брюксел, но ще посети форума, заяви, че в последните години...

title: "Да, България!" организира среща в София с наши сънародници, които живеят в чужбина

maintext:
play
pause
stop
mute
unmute
max volume / Интервю на Таня Величкова с Ана Димитрова Update Required To play the media you will need to either update your browser to a recent version or update your To play the media you will need to either update your browser to a recent version or update your Flash plugin
Партия „Да! България!“ организира среща в София с наши сънародници, които живеят в чужбина, но са в България за празниците. За предаването „Преди всички“ по „Хоризонт“ Ана Димитрова, която живее в Брюксел, но ще посети форума, заяви, че в последните години около празниците винаги има възможности за контакт с други активни българи, които живеят в чужбина, но се интересуват от страната ни, и даде за пример протестите. Тя се надява сега да има възможност за по-конструктивен диалог.
Всичко зависи, действително от това как протече тази среща. Имам високи очаквания в момента и желание, тя да протече по различен начин - не просто да си обещаваме неща и да чуваме неща, а всъщност, да бъде двустранен диалог, в който всяка една от страните да може да даде своите предложения и другата страна да приеме част от тях.
Това е, може би нещо, което ме кара да мисля, че този път ще бъде по-различно. Действително, дали така ще бъде, ще покаже само времето. „Да България!“ определено пред себе си има много изискваща общност, която ще очаква резултати...
Относно обявеното в сряда решение на група българи, реализирани в чужбина, също реши да създаде собствена формация, Димитрова изтъкна:
Според мен в спора се ражда истината и е крайно време спорът в българската политика да се основава на факти и аргументи. От тези политически фракции, които съществуват до момента, виждаме, че всъщност по-скоро партийното строителство и консолидацията на власт са целта на какъвто и да било политически диалог. А бъдещето на България определено е свързано с нови политически формации, които ще възприемат тази нова политическа култура – на разговор, на диалог, на използване на аргументи и факти. Не виждам проблем да има повече от една партия.
Интервюто с Ана Димитрова чуйте в звуковия файл.


description: Стотици жители на Лясковец изпратиха двете жертви, които градът даде при тежката катастрофа преди два дена край ловешкото село Микре. В Лясковец днес е ден на траур в памет на загиналите.Над Общината е спуснат черен флаг, а градът се сбогува с двамата загинали. Стотици приятели и...

title: Стотици жители на Лясковец изпратиха двете жертви, които градът даде при тежката катастрофа преди два дни

maintext:
Стотици жители на Лясковец изпратиха двете жертви, които градът даде при тежката катастрофа преди два дена край ловешкото село Микре. В Лясковец днес е ден на траур в памет на загиналите.
Над Общината е спуснат черен флаг, а градът се сбогува с двамата загинали. Стотици приятели и близки дойдоха по обяд, за да си вземат последно сбогом с управителят на транспортната фирма Стефан Бъчваров, шофирал автобуса с общинарите, пътували към Вършец, и с Атанас Захариев, служител в общинската озеленителна фирма.
Тежко остава състоянието на 40-годишната Румяна Гинова, която е в реанимацията на Университетската болница в Плевен. Направена й е няколкочасова животоспасяваща операция, в която се включиха неврохирурзи, ортопеди и съдови хирурзи. Пациентката е пристигнала с откъсната дясна ръка и с черепно-мозъчна травма. Тя е стабилизирана, но остава в общо тежко състояние. Не можем да правим прогнози, заяви Момчил Цветков, говорител на Университетската болница в Плевен.
Състоянието на 11-те ранени общинари, настанени за лечение в Ловешката болница е стабилно, посочи кметът на Лясковец д-р Ивелина Гецова.